CRD เลื่อนประชุมผถห.หนีโควิด-19 เคาะจ่ายปันผลระหว่างการ 0.012 บ.
CRD เลื่อนประชุมผถห.หนีโควิด-19 ยกเลิกปันผลประจำปี เคาะจ่ายระหว่างการ 0.012 บ.
CRD เลื่อนประชุมผถห.หนีโควิด-19 เคาะจ่ายปันผลระหว่างการ 0.012 บ.
7 เม.ย. 2563

บริษัท เชียงใหม่ริมดอย จำกัด (มหาชน) หรือ CRD ระบุว่า บริษัทได้เลื่อนการประชุมสามัญผู้ถือหุ้น ประจำปี 2563 ออกไปไม่มีกำหนด โดยยกเลิกกำหนดวันประชุม สถานที่ประชุม และระเบียบวาระการประชุมสามัญผู้ถือหุ้น ประจำปี 2563 ที่ได้กำหนดไว้ในวันที่ 8 เมษายน 2563 รวมทั้งให้ ยกเลิกวันกำหนดรายชื่อผู้ถือหุ้นที่มีสิทธิในการเข้าร่วมประชุม (Record Date) ที่ได้กำหนดไว้เดิม คือ วันที่ 10 มีนาคม 2563 และยกเลิกวันกำหนดรายชื่อผู้ถือหุ้นที่มีสิทธิในการรับเงินปันผลซึ่งเดิมกำหนดไว้เป็นวันที่ 23 เมษายน 2563 และยกเลิก กำหนดวันจ่ายเงินปันผลประจำปี 2562 ซึ่งเดิมกำหนดไว้เป็นวันที่ 7 พฤษภาคม 2563
ทั้งนี้ เมื่อสถานการณ์COVID-19 คลี่คลายและมีความเหมาะสมแล้ว คณะกรรมการบริษัทจะพิจารณากำหนด วันประชุม สถานที่ประชุม ระเบียบวาระการประชุม รวมทั้งวันกำหนดรายชื่อผู้ถือหุ้นที่มีสิทธิเข้าร่วมประชุมขึ้นใหม่โดยเร็ว และจะแจ้งให้ผู้ถือหุ้นทราบต่อไป ทั้งนี้ การเลื่อนการประชุมดังกล่าวไม่ส่งผลต่อการดำเนินงานของบริษัทอย่างมีนัยสำคัญแต่ อย่างใด
ขณะที่อนุมัติให้ยกเลิกวาระการเสนอจ่ายเงินปันผลประจำปี 2562 ตามมติคณะกรรมการบริษัท ครั้งที่ 1/2563 เมื่อ วันที่ 21 กุมภาพันธ์ 2563 และอนุมัติให้จ่ายเงินปันผลระหว่างกาลครั้งที่ 1/2563 จากกำไรสะสมส่วนที่ยังไม่ได้จัดสรรของ บริษัท (งบเฉพาะกิจการ) ณ วันที่ 31 ธันวาคม 2562 ในอัตราหุ้นละ 0.012 บาท รวมเป็นเงิน 6.00 ล้านบาท โดยกำหนดวัน กำหนดรายชื่อผู้ถือหุ้นที่มีสิทธิรับเงินปันผล (Record date) และกำหนดวันจ่ายเงินปันผลระหว่างกาลครั้งที่ 1/2563 คือ วันที่ 23 เมษายน 2563 และวันที่ 5 พฤษภาคม 2563 ตามลำดับ
ทั้งนี้ คณะกรรมการบริษัท พิจารณาจ่ายเงินปันผลระหว่างกาลแทนการจ่ายเงินปันผลประจำปี ตามที่จะเสนอให้ที่ ประชุมสามัญผู้ถือหุ้นพิจารณาอนุมัตินั้น เป็นไปเพื่อมิให้สิทธิในการรับเงินปันผลของผู้ถือหุ้นได้รับผลกระทบจากการเลื่อน ประชุมออกไป
โดยคณะกรรมการบริษัทจะไม่เสนอจ่ายปันผลประจำปี 2562 อีก ซี่งเป็นไปตามมาตรา 115 วรรคสาม แห่ง พระราชบัญญัติบริษัทมหาชนจำกัด พ.ศ. 2535 ที่ให้อำนาจคณะกรรมการบริษัทจ่ายเงินปันผลระหว่างกาลได้ และสอดคล้อง กับแนวทางตามหนังสือของสำนักงานคณะกรรมการกำกับหลักทรัพย์และตลาดหลักทรัพย์ ที่ กลต.จท.-1 (ว.) 9/2563 เรื่อง การจัดประชุมสามัญผู้ถือหุ้นของบริษัทจดทะเบียน ภายใต้สถานการณ์การระบาดของโรคติดเชื้อไวรัสโคโรนา 2019 (COVID19) ฉบับลงวันที่ 6 มีนาคม 2563 และ FAQ เกี่ยวกับการจัดประชุมสามัญผู้ถือหุ้นประจำปี ในช่วงสถานการณ์การแพร่ระบาด ของโรคติดเชื้อไวรัสโคโรนา 2019 (COVID-19) จัดทำโดยตลาดหลักทรัพย์แห่งประเทศไทย โดยผ่านการหารือร่วมกับกรม พัฒนาธุรกิจการค้า กระทรวงพาณิชย์